L 258/162
ET
Euroopa Liidu Teataja
5.10.2022
80.
väljendab heameelt selle üle, et pärast Ühendkuningriigi liidust väljaastumist 31. jaanuaril 2020 asutas Euroopa välisteenistus lõpuks Londonis ELi delegatsiooni ja peakorteri struktuuris Ühendkuningriigi talituse; peab siiski kahetsusväärseks viivitust diplomaatilise staatuse andmisel Londonis asuvas büroos töötavatele Euroopa Parlamendi töötajatele ning Euroopa välisteenistuse esialgset keeldumist leida selles küsimuses rahuldav lahendus; mõistab, et asutamisleping asendab kõiki ajutisi sätteid ja tagab, et Londoni delegatsioonil, selle töötajatel ja varal on samaväärsed privileegid ja immuniteedid Viini konventsioonis osutatutega sarnaselt ülejäänud 144 delegatsiooni ja bürooga; peab kahetsusväärseks, et Euroopa välisteenistus pidas Ühendkuningriigi ametivõimudega läbirääkimisi asutamislepingu projekti üle ilma Euroopa Parlamendiga konsulteerimata; rõhutab, et regulaarse teabe saatmine Euroopa Parlamendile, selle asemel et parlamendiga nõuetekohaselt konsulteerida, ei vasta Euroopa välisteenistuse asutamist käsitleva otsuse artikli 3 lõikes 4 sätestatud Euroopa välisteenistuse asjakohase toe ja koostööga seotud kohustustele; märgib, et 2020. aasta lõpuks oli 43 vabast ametikohast täidetud peaaegu 40 ametikohta (sealhulgas välisriigis töötavad ja kohalikud töötajad); on teadlik, et delegatsioon asub hoones, mis on liidu omand ning mida varem kasutasid komisjoni esindus ja Euroopa Parlamendi Büroo;
81.
tunneb heameelt 2020. aasta koostöö üle Euroopa välisteenistuse ja parlamendi vahel, mille eesmärk oli edukalt ajakohastada 2015. aasta praktilist korda ELi delegatsioonide konkreetsete poliitiliste aruannete jagamiseks määratud Euroopa Parlamendi liikmetega, mis võimaldab dokumente elektrooniliselt edastada;
82.
peab kahetsusväärseks varasemaid olukordi, kus valimiste vaatlusmissioonide konfidentsiaalseid aruandeid lekitati ajakirjanduses, ning väljendab heameelt parlamendi ja Euroopa välisteenistuse vahel toimikute edastamise osas leitud lahenduste üle; väljendab veendumust, et Euroopa välisteenistus hõlbustab jätkuvalt korrapärast arvamuste vahetust peavaatlejate ja peavaatlejate asetäitjate ning Euroopa Parlamendi liikmete vahel enne valimisvaatlus­ missiooni, selle ajal ja pärast seda;
83.
tunneb heameelt selle üle, et 2020. aastal sõlmis Euroopa välisteenistus Euroopa Investeerimispangaga teenustaseme kokkuleppe oma töötajate ühiseks paigutamiseks delegatsioonide ruumidesse kogu maailmas; on teadlik, et 2020. aastal peeti nii Euroopa Keskpanga kui ka Euroopa Piiri- ja Rannikuvalve Ametiga (Frontex) läbirääkimisi täiendavate teenustaseme kokkulepete üle, et jagada kontoripinda ja seonduvaid teenuseid;
84.
kiidab kogu COVID-19 pandeemia ajal toimunud intensiivset kooskõlastamist ja teabevahetust liikmesriikide välisministeeriumide ja ÜRO personaliosakondadega, et jagada seisukohti ja parimaid tavasid erilise töökorralduse kohta, ning kiidab ka Euroopa välisteenistuse osalemist iganädalastel institutsioonidevahelistel koosolekutel, kus kõik liidu institutsioonid ja asutused ajakohastasid korrapäraselt oma meetmeid ja jagasid COVID-19 pandeemia tõttu rakendatud tavasid;
COVID-19 pandeemia
85.
mõistab, et COVID-19 pandeemia põhjustas eriolukorra kogu Euroopa välisteenistuse jaoks ning mõjutas tugevalt selle peakorteri ja delegatsioonide tegevust; rõhutab, et Euroopa välisteenistus suutis tagada oma tegevuse järjepidevuse ja usaldusväärse finantsjuhtimise, ilma et sel perioodil oleks olnud olulisi probleeme; tunneb heameelt selle üle, et 2020. aasta märtsi alguses asutas Euroopa välisteenistus kriisiga tegeleva tuumikrühma, mis vastutab viimaste arengute hindamise, teabevahetuse ja meetmete koordineerimise ning delegatsioonide toetamise eest; rõhutab, et kriisirühm oli kriisi tõhusaks ohjamiseks hädavajalik;
86.
märgib, et oma peakorteris COVID-19 meetmete vastuvõtmisel järgis Euroopa välisteenistus peamiselt Belgia ametlikke juhiseid, samal ajal kui delegatsioonidel tehti ülesandeks järgida asukohariikide kehtivaid eeskirju, samuti järgiti peakorteri tava teha töökohal üldist kaugtööd koos vähendatud füüsilise kohalolekuga ruumides;
87.
kiidab heaks selle, et mitmes riigis võeti lisameetmeid töötajate terviseriskide vähendamiseks, kuna tervishoiu­ süsteeme peeti nõrgaks; rõhutab, et Euroopa välisteenistus tarnis vaktsiine toetust palunud 72 delegatsioonile ja vaktsiine pakuti ligikaudu 4 000 inimesele, sealhulgas delegatsioonide lähetatud töötajatele, nende pereliikmetele ja kohalikele töötajatele; juhib tähelepanu sellele, et kõigile peakorteri töötajatele anti tööandja poolt sülearvuti ja et vaatamata keerulisele kohaletoimetamisele karantiini või liikumispiirangu meetmetega riikides, saadeti